Vi tror på, at 5G er en gamechanger i forhold til hastighed, kapacitet og reaktionstid. Hastighed: 5G vil betyde hastigheder op til 1 Gbit/sek, der er væsentlig hurtigere end 4G. De største hastighedsændringer vil kunne opleves i de byer, hvor TDC NET udruller 5G på såkaldt C-band 3500 MHz frekvenser. Udrulning af C-band starter I de største byer. Udenfor de store byer tilbyder TDC NET landsdækende 5G i 700 MHz spektrum, som giver betydelig geografisk dækning og stærke indendørs signaler. I disse områder vil kunder opleve en forbedret 5G-oplevelse såsom højere hastighed og lavere svartid. Kapacitet: 5G tilfører mere kapacitet til mobilnetværket hvilket fremtidssikrer mobilnettet I forhold til forventet vækst I dataforbrug. For slutbrugeren betyder det en mere stabil og pålidelig dataforbindelse både nu og i fremtiden. Reaktionstid: Med 5G opleves en hurtigere reaktionstid end 4G. På sigt vil der komme specialløsninger som vil bringe reaktionstiden ned på realtid.